咏物的古诗 50 首 咏物的古诗精选(一): 1、《咏鹅》 唐骆宾王 鹅鹅鹅,曲项向天歌。 白毛浮绿水,红掌拨清波。 2、《咏柳》 唐贺知章 碧玉妆成一树高,万条垂下绿丝绦。 不知细叶谁裁出,二月春风似剪刀。 3、《梅花》 宋王安石 墙角数枝梅,凌寒独自开。 遥知不是雪,为有暗香来。 4、《咏竹》 唐白居易 不用裁为呜凤管,不须截作钓鱼竿。 千花百草凋零后,留向纷纷雪里看。 5、《竹石》 清郑燮 咬定青山不放松,立根原在破岩中。 千磨万击还坚劲,任尔东西南北风。 6、《蜂》 唐罗隐 不论平地与山尖,无限风光尽被占。 采得百花成蜜后,为谁辛苦为谁甜。 7、《墨梅》 元王冕 吾家洗砚池头树,个个花开淡墨痕。 不要人夸颜色好,只流清气满乾坤。 8、《石灰吟》 明于谦 千锤万凿出深山,烈火焚烧若等闲。 粉身碎骨全不怕,要留清白在人间。 9、《马诗其五》 唐李贺 大漠沙如雪,燕山月似钩。 何当金络脑,快走踏清秋。 10、《严郑公宅同咏竹》 唐杜甫 绿竹半含箨,新梢才出墙。 色侵书帙晚,阴过酒樽凉。 雨洗娟娟净,风吹细细香。 但令无剪伐,会见拂云长。 11、《在狱咏蝉》 唐骆宾王 西陆蝉声唱,南冠客思深。 不堪玄鬓影,来对白头吟。 露重飞难进,风多响易沉。 无人信高洁,谁为表予心。 12、《菊花》 唐元稹 秋丛绕舍似陶家,遍绕篱边日渐斜。 不是花中偏爱菊,此花开尽更无花。 13、《风》 唐李峤 解落三秋叶,能开二月花。 过江千尺浪,入竹万竿斜。 14、《幽兰操》 唐韩愈 兰之猗猗,扬扬其香。 众香拱之,幽幽其芳。 不采而佩,于兰何伤 以日以年,我行四方。 文王梦熊,渭水泱泱。 采而佩之,奕奕清芳。 雪霜茂茂,蕾蕾于冬。 君子之守,子孙之昌。 15、《竹》 清郑燮 一节复一节,千枝攒万叶。 我自不开花,免撩蜂与蝶。 16、《感遇兰叶春葳蕤》 唐张九龄 兰叶春葳蕤,桂华秋皎洁。 欣欣此生意,自尔为佳节。 谁知林栖者,闻风坐相悦。 草木有本心,何求美人折 17、《赋得古原草送别》 唐白居易 离离原上草,一岁一枯荣。 野火烧不尽,春风吹又生。 远芳侵古道,晴翠接荒城。 又送王孙去,萋萋满别情。 18、《咏桂》 唐李白 世人种桃李,皆在金张门。 攀折争捷径,及此春风暄。 一朝天霜下,荣耀难久存。 安知南山桂,绿叶垂芳根。 清阴亦可托,何惜树君园。 咏物的古诗精选(二): 《墨梅》王冕 我家洗砚池头树, 朵朵花开淡墨痕。 不要人夸好颜色, 只流清气满乾坤。 在这首诗中,一淡一满尽显个性,一方面,墨梅的丰姿与诗人傲 岸的形象跃然纸上;另一方面令人觉得翰墨之香与梅花的清香仿佛扑 面而来!从而使诗格、画格、人格巧妙地融合在一齐!